Diari Oficial de la Generalitat Valenciana


Sumari del DOGV 8275, del 17-04-2018 (2018/2980)

RESOLUCIÓ de 6 de març de 2018, del director general de Centres i Personal Docent, per la qual nomena funcionària en pràctiques una aspirant que ha superat el procediment selectiu per a ingrés en el cos de mestres, convocat per l'Ordre 11/2016, de 3 de maig, de la Conselleria d'Educació, Investigació, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/2980


Data del document
:   06-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 6 de març de 2018, del director general de Centres i Personal Docent, per la qual nomena funcionària en pràctiques una aspirant que ha superat el procediment selectiu per a ingrés en el cos de mestres, convocat per l'Ordre 11/2016, de 3 de maig, de la Conselleria d'Educació, Investigació, Cultura i Esport. [2018/2980]  
  
Per Ordre 11/2016, de 3 de maig, de la Conselleria d'Educació, Investigació, Cultura i Esport (DOGV 7776, 6 de maig), es va convocar procediment selectiu per a ingrés en el cos de mestres.  
Per Resolució de 15 de gener de 2018, del director general de Centres i Personal Docent, es va incloure Sonia Montagud Gómez en la llista d'aspirants que han superat les proves selectives convocades per l'esmentada Ordre 11/2016, com a aspirant seleccionada en l'especialitat d'Educació Infantil, pel torn d'ingrés lliure, amb una puntuació global de 8,3350 punts.  
D'acord amb la dita resolució, una vegada presentada la documentació que s'estableix en la base 10 de l'Ordre 11/2016, i comprovat el compliment dels requisits exigits en la base 2 de la convocatòria per mitjà de l'examen de la documentació presentada, procedirà el seu nomenament com a funcionària en pràctiques.  
Per tot allò que s'ha exposat, resolc:  
  
Primer  
Nomenar Sonia Montagud Gómez funcionària en pràctiques del cos de mestres, i incloure-la en la Resolució de 9 de setembre de 2016, de la Direcció General de Centres i Personal Docent, per la qual nomena funcionaris en pràctiques del cos de mestres les persones aspirants seleccionades en el marc del procediment selectiu convocat per l'Ordre 11/2016 (DOGV 7884, 29 de setembre).  
  
Segon  
Atés que la realització d'un període de pràctiques forma part del procés selectiu, als efectes de comprovar l'aptitud per a la docència dels aspirants seleccionats, i que la seua duració segons la base 12.2 de la convocatòria és d'un curs escolar, haurà d'incorporar-se per a dur a terme la dita fase durant el pròxim curs 2018-2019, en els termes regulats en la Resolució d'11 de novembre de 2016, de la Direcció General de Centres i Personal Docent, de la Conselleria d'Educació, Investigació, Cultura i Esport (DOGV 7919, 7 de novembre), per la qual es regula la fase de pràctiques de les persones aspirants seleccionades en els procediments selectius convocats per l'Ordre 11/2016, de 3 de maig.  
  
Contra la present resolució, que posa fi a la via administrativa, podrà interposar-se, amb caràcter potestatiu, recurs de reposició davant de la Direcció General de Centres i Personal Docent en el termini d'un mes comptat des de l'endemà de la publicació; o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, sense perjuí de qualsevol altre que s'estime procedent.  
  
València, 6 de març de 2018.- El director general de Centres i Personal Docent: José Joaquín Carrión Candel.